CELEX: 32022D0285
Language: mt
Date: 2022-02-22 00:00:00
Title: Deċiżjoni tal-Kunsill (UE) 2022/285 tat-22 ta’ Frar 2022 li taħtar żewġ membri u membru supplenti, proposti mir-Repubblika ta’ Malta, fil-Kumitat tar-Reġjuni

24.2.2022   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 43/60
               
            
         DEĊIŻJONI TAL-KUNSILL (UE) 2022/285
         tat-22 ta’ Frar 2022
         li taħtar żewġ membri u membru supplenti, proposti mir-Repubblika ta’ Malta, fil-Kumitat tar-Reġjuni
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 305 tiegħu,
         Wara li kkunsidra d-Deċiżjoni tal-Kunsill (UE) 2019/852 tal-21 ta’ Mejju 2019 li tiddetermina l-kompożizzjoni tal-Kumitat tar-Reġjuni (1),
         Filwaqt li kkunsidra l-proposta tal-Gvern Malti,
         Billi:
         
                     (1)
                  
                  
                     Skont l-Artikolu 300(3) tat-Trattat, il-Kumitat tar-Reġjuni għandu jkun kompost minn rappreżentanti tal-korpi reġjonali u lokali, li jew ikollhom mandat elettorali ta’ awtorità reġjonali jew lokali jew ikunu politikament responsabbli quddiem assemblea eletta.
                  
               
                     (2)
                  
                  
                     Fl-10 ta’ Diċembru 2019, il-Kunsill adotta d-Deċiżjoni (UE) 2019/2157 (2), li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2020 sal-25 ta’ Jannar 2025.
                  
               
                     (3)
                  
                  
                     Konsegwentement għal tmiem il-mandat nazzjonali li abbażi tiegħu ġew proposti għall-ħatra s-Sur Joseph CORDINA u s-Sur Paul FARRUGIA saru vakanti s-siġġijiet ta’ żewġ membri fil-Kumitat tar-Reġjuni.
                  
               
                     (4)
                  
                  
                     Siġġu ta’ membru supplenti fil-Kumitat tar-Reġjuni kien ilu vakanti mis-26 ta’ Jannar 2020.
                  
               
                     (5)
                  
                  
                     Il-Gvern Malti ppropona r-rappreżentanti li ġejjin ta’ korpi reġjonali jew lokali li għandhom mandat elettorali ta’ awtorità reġjonali jew lokali bħala membri fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2025: Is-Sur Paul FARRUGIA, Reġjun Port – President, u s-Sur Mark GRECH,
                        Kunsill Lokali Ħaż-Żabbar – Kunsillier Lokali.
                  
               
                     (6)
                  
                  
                     Il-Gvern Malti ppropona wkoll lis-Sur Stephen SULTANA, rappreżentant ta’ korp lokali li għandu mandat elettorali ta’ awtorità lokali, Kunsill Lokali Santa Venera – Sindku, bħala membru supplenti fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2025, fir-rigward tas-siġġu vakanti msemmi hawn fuq,
                  
               ADOTTA DIN ID-DEĊIŻJONI:
         
            Artikolu 1
            Ir-rappreżentanti li ġejjin ta’ korpi reġjonali jew lokali li għandhom mandat elettorali huma b’dan maħtura fil-Kumitat tar-Reġjuni għall-bqija tal-mandat attwali, li jintemm fil-25 ta’ Jannar 2025:
            
                        (a)
                     
                     
                        bħala membri:
                        
                                    —
                                 
                                 
                                    Is-Sur Paul FARRUGIA, Reġjun Port – President (bidla fil-mandat),
                                 
                              
                                    —
                                 
                                 
                                    Is-Sur Mark GRECH,
                                       Kunsill Lokali Ħaż-Żabbar – Kunsillier Lokali,
                                 
                              u
                     
                  
                        (b)
                     
                     
                        bħala membru supplenti:
                        
                                    —
                                 
                                 
                                    Is-Sur Stephen SULTANA, Kunsill Lokali Santa Venera – Sindku.
                                 
                              
                  
         
            Artikolu 2
            Din id-Deċiżjoni għandha tidħol fis-seħħ fid-data tal-adozzjoni tagħha.
         
         
            Magħmul fi Brussell, it-22 ta’ Frar 2022.
            
               
                  Għall-Kunsill
               
               
                  Il-President
               
               C. BEAUNE
            
         
         
            (1)  ĠU L 139, 27.5.2019, p. 13.
         
            (2)  Id-Deċiżjoni tal-Kunsill (UE) 2019/2157 tal-10 ta’ Diċembru 2019 li taħtar il-membri u l-membri supplenti tal-Kumitat tar-Reġjuni għall-perijodu mis-26 ta’ Jannar 2020 sal-25 ta’ Jannar 2025 (ĠU L 327, 17.12.2019, p. 78).